དེ་ཡང་འདི་ཚེས་༡༥་ཉིན་ཧོང་ཀོང་གི་རང་དབང་གསར་ཁང་གིས་གནས་ཚུལ་སྤེལ་བ་ལྟར་ན།ཨ་མི་རི་ཀའི་གྲོང་ཁྱེར་ནེའུ་ཡོག་ནང་རྟེན་གཞི་བྱེད་པའི་་ཞེས་འགྲོ་བ་མིའི་ཐོབ་ཐང་རྟོག་ཞིབ་ཚོགས་པའི་རྒྱ་ནག་སྡེ་ཚན་གྱི་ཉམས་ཞིབ་པ་ལྕམ་་ལགས་ཀྱིས།རྒྱ་ནག་གཞུང་གི་དཔོན་རིགས་ཚོས་བོད་ཀྱི་དགོན་སྡེ་ཁག་ནང་འཛུགས་སྐྲུན་བྱེད་བཞིན་ཡོད་ཚུལ་བཤད་པ་དེ་ནི་དངོས་བདེན་གནས་ཚུལ་མིན་པ་མ་ཟད།རྒྱ་གཞུང་གིས་གསེར་རྟ་བླ་རུང་སྒར་གཙོས་པའི་བོད་ཀྱི་དགོན་སྡེ་ཁག་ནས་གྲྭ་བཙུན་རྣམ་པའི་ཤག་གཏོར་བཤིག་བཏང་དང་གཏོང་མུས་ཡིན་པ་དང་།གྲྭ་བཙུན་རྣམས་དགོན་པ་ནས་ཕྱིར་ཕུད་གཏོང་བ།དེ་བཞིན་དགོན་སྡེ་ཁག་ནང་ཆོས་ཕྱོགས་ཀྱི་བྱེད་སྒོར་འཇིགས་སྐུལ་དང་དམ་བསྒྲགས་བྱེད་བཞིན་པར་གཞིགས་ན།བོད་ནང་ཆོས་དད་རང་དབང་མེད་པ་ཧ་ཅང་གསལ་བོ་དང་ཟུར་བལྟས་ལེབ་མཐོང་རེད་ཅེས་གསུངས་འདུག